ΓΡΑΠΤΗ ΕΡΩΤΗΣΗ E-2803/02

υποβολή: Bart Staes (Verts/ALE) προς την Επιτροπή

(7 Οκτωβρίου 2002)

Θέμα: Η διδασκαλία των γλωσσών στα ευρωπαϊκά σχολεία του Βελγίου

Σύμφωνα με πληροφορίες, δενπάρχει ολλανδικό τμήμα σε όλα τα ευρωπαϊκά σχολεία του Βελγίου. Ως φαίνεται, στη στοιχειώδη εκπαίδευση τα ευρωπαϊκά σχολεία προσφέρουν ως επιλογή δεύτερης γλώσσας μόνο τη γαλλική, τη γερμανική και την αγγλική. Μόνο από τη μέση εκπαίδευση μπορούν οι μαθητές να επιλέξουν τα ολλανδικά ως τρίτη γλώσσα. Ωστόσο, πολλοί Ευρωπαίοι που διαμένουν στο Βέλγιο στέλνουν τα παιδιά τους στο ολλανδόφωνο νηπιαγωγείο.

Μπορεί να ανακοινώσει η Επιτροπή σε τι οφείλεται το φαινόμενο αυτό·

Είναι τουλάχιστον διατεθειμένη η Επιτροπή να επιταχύνει την ενσωμάτωση πολυαρίθμων Ευρωπαίων στην περιοχή που τουςποδέχεται, καθιερώνοντας στα ευρωπαϊκά σχολεία του Βελγίου την εκμάθηση των ολλανδικών, της γλώσσας που ομιλεί η πλειοψηφία του πληθυσμού, τόσο στη στοιχειώδη όσο και στη μέση εκπαίδευση·

Αναγνωρίζει η Επιτροπή ότι η έλλειψη ολλανδικού τμήματος στα ευρωπαϊκά σχολεία του Βελγίου επηρεάζει έμμεσα τη συμπεριφορά των μαθητών και των γονέων τους ως μελλοντικών ψηφοφόρων στο Βέλγιο, δεδομένου ότι τα ολλανδικά αγνοούνται συστηματικά·

Απάντηση του κ. Kinnock εξ ονόματος της Επιτροπής

(3 Δεκεμβρίου 2002)

Σύμφωνα με τη Σύμβαση της 21ης Ιουνίου 1994, το σύστημα των Ευρωπαϊκών Σχολείων είναι ένα ιδιόμορφο σύστημα, στόχος του οποίου είναι να εκπαιδεύσει από κοινού παιδιάπαλλήλων που εργάζονται στις Ευρωπαϊκές Κοινότητες. Το σύστημα αυτό συνιστά μια μορφή συνεργασίας μεταξύ των κρατών μελών και μεταξύ των κρατών μελών και των Ευρωπαϊκών Κοινοτήτων, ενώ αναγνωρίζει πλήρως την ευθύνη των κρατών μελών ως προς το περιεχόμενο της διδασκαλίας και την οργάνωση των εκπαιδευτικών τους συστημάτων, καθώς και ως προς την πολιτιστική και γλωσσική τους ποικιλομορφία.

Για να προωθηθεί η ενότητα ενός σχολείου, για να βρεθούν μαζί μαθητές διαφορετικών γλωσσικών τμημάτων και για να ενισχυθεί η αμοιβαία κατανόηση, ορισμένα θέματα διδάσκονται σε μεικτές τάξεις του ιδίου επιπέδου. Το Ανώτατο Συμβούλιο αποτελεί τοπεύθυνο για τα εν λόγω σχολεία διακυβερνητικό όργανο και συνίσταται από εκπροσώπους όλων των κρατών μελών και ένα εκπρόσωπο της Επιτροπής. Το Ανώτατο Συμβούλιο αποφάσισε — σύμφωνα με τις εξουσίες που του παρέχει η σύμβαση — ότι τα αγγλικά, τα γαλλικά και τα γερμανικά θα πρέπει να είναι οι γλώσσες εργασίας αυτών των μεικτών τάξεων. Η απόφαση αυτή έχει ληφθεί ομόφωνα.

Τέσσερα Ευρωπαϊκά σχολεία έχουν ιδρυθεί από το Ανώτατο Συμβούλιο στο Βέλγιο (Βρυξέλλες I, Βρυξέλλες II, Βρυξέλλες III και Mol). Απ' όλα αυτά τα σχολεία, μόνο οι Βρυξέλλες Ι δεν έχει ολλανδόφωνο τμήμα. Το Ανώτατο Συμβούλιο θεωρεί ότι ο αριθμός των μαθητών που έχουν εγγραφεί στα ολλανδόφωνα τμήματα των δύο άλλων Ευρωπαϊκών σχολείων των Βρυξελλών (συνολικά 533 μαθητές εκ των οποίων 266 στις Βρυξέλλες II και 267 στις Βρυξέλλες III) δεν δικαιολογεί τη δημιουργία νέου τμήματος στη γλώσσα αυτή.

Όλες οι αιτήσεις εγγραφής, στα δύο ολλανδόφωνα τμήματα των Βρυξελλών, παιδιών που δικαιούνταν να γίνουν δεκτά στα Ευρωπαϊκά Σχολεία έχουν γίνει αποδεκτές από τα σχολεία αυτά.

Η Επιτροπή δεν βλέπει κανένα λογικό ή αντικειμενικό επιχείρημα που να στηρίζει την άποψη του Αξιότιμου Μέλους του Κοινοβουλίου, σύμφωνα με την οποία η έλλειψη ολλανδόφωνου τμήματος στις Βρυξέλλες Ι μπορεί να επηρεάσει τη μελλοντική συμπεριφορά όσον αφορά την ψηφοφορία των μαθητών και των γονέων τους στο Βέλγιο. Όσον αφορά την ψήφο, οι επιλογές σε μία δημοκρατία ανήκουν αποκλειστικά, και θα παραμείνουν, στις προσωπικές επιλογές των πολιτών.

Η ολλανδική γλώσσα σίγουρα δεν αγνοείται στα Ευρωπαϊκά Σχολεία των Βρυξελλών, ούτε συστηματικά ούτε καθοιονδήποτε άλλο τρόπο. Είναι σαφές ότι τα ολλανδόφωνα τμήματα στις Βρυξέλλες II και Βρυξέλλες III έχουν τη δυνατότητα, και το κάνουν, να ανταποκρίνονται σε όλες τις αιτήσεις μαθητών που δικαιούνται να γίνουν δεκτοί.